**Ministru kabineta noteikumu projekta „Grozījumi Ministru kabineta 2010. gada 13. aprīļa noteikumos Nr. 352 „Eļļas augu un šķiedraugu sēklaudzēšanas un sēklu tirdzniecības noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sēklu un šķirņu aprites likuma 2.panta 1.punkta "a" apakšpunkts un 17.panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2010.gada 13. aprīļa noteikumi Nr. 352 „Eļļas augu un šķiedraugu sēklaudzēšanas un sēklu tirdzniecības noteikumi” (turpmāk – noteikumi Nr.352). 2016.gada 5.janvārī ir pieņemta Komisijas Īstenošanas direktīva 2016/11/ES, ar ko groza II pielikumu Padomes Direktīvai 2002/57/EK par eļļas augu un šķiedraugu sēklu tirdzniecību (turpmāk – Direktīva 2016/11/ES), un tā paredz no 2017. gada 1. janvāra diferencēt prasības vasaras rapša un ziemas rapša šķirnes tīrībai.2016.gada 3.martā ir pieņemta Komisijas Īstenošanas direktīva (ES) 2016/317, ar ko attiecībā uz sēklu iepakojumu oficiālo etiķeti groza Padomes Direktīvu 66/401/EEK, 66/402/EEK, 2002/54/EK, 2002/55/EK, 2002/56/EK un 2002/57/EK (turpmāk – Direktīva 2016/317/ES). Tā paredz oficiālajās etiķetēs no 2017. gada 1. aprīļa norādīt oficiāli piešķirto sērijas numuru.Lai uz sēklu iepakojumu oficiālajām etiķetēm norādītu oficiāli piešķirto sērijas numuru, kas jāievieš līdz 2017.gada 31.martam, ir nepieciešams izdarīt izmaiņas Kultūraugu uzraudzības valsts informācijas sistēmas (turpmāk – KUVIS) sēklu etiķešu modulī, izveidojot etiķešu numerācijas sistēmu un piešķirot etiķetei unikālu numuru atkarībā no sugas, šķirnes, kategorijas un ražas gada, kā arī izmaiņas etiķešu drukāšanas termoprintera etiķešu uzdrukas programmā. Izveidotā etiķešu numerācijas sistēma nodrošinās sēklas materiāla izsekojamību un etiķešu izsniegšanas, izplatīšanas un izmantošanas kontroli. Izmaksas, kas radīsies, ieviešot izmaiņas KUVIS un etiķešu termoprintera drukāšanas sistēmā, Valsts augu aizsardzības dienests segs no piešķirtajiem valsts budžeta līdzekļiem. Izpildot ar Ministru kabineta 2014. gada 28. novembra rīkojumu Nr.694 „Par Uzņēmējdarbības vides uzlabošanas pasākumu plānu 2014.–2015.gadam” apstiprinātā plāna 6.3. apakšpunktā iekļauto uzdevumu, ir nepieciešams ieviest Brīvas pakalpojumu sniegšanas likumā noteikto klusēšanas un piekrišanas principu, lai varētu uzskatīt, ka eļļas augu un šķiedraugu sēklaudzētāja, sēklu sagatavotāja, saiņotāja, ievedēja un tirgotāja iesniegums Valsts augu aizsardzības dienestā ir izskatīts, pieņemts pozitīvs lēmums un persona reģistrēta Sēklaudzētāju un sēklu tirgotāju reģistrā arī tad, ja persona noteiktajā termiņā nav saņēmusi minētās iestādes atbildi. Pēdējos gados Latvijā zemnieki ir pievērsušies sojas audzēšanai un sēklaudzētāji vēlas sertificēt sojas sēklas. Līdz šim soja Latvijā tika audzēta nenozīmīgā apjomā, galvenokārt lopbarības ieguvei, tāpēc arī nebija noteiktas prasības sojas sēklaudzēšanai. Noteikumu projekts tiek papildināts ar prasībām sojas sēklaudzēšanai, sēklu sertifikācijai un tirdzniecībai, atbilstoši Padomes Direktīvai 2002/57/EK par eļļas augu un šķiedraugu sēklu tirdzniecību (turpmāk – Direktīva 2002/57/EK).Visā noteikumu Nr.352 tekstā ir nepieciešams precizēt nosaukumu liniem, jo sugas nosaukums ir sējas lini, eļļas un šķiedras lini ir izmantošanas veids. Tā kā ar noteikumu projektu tiek ieviests Brīvas pakalpojumu sniegšanas likumā noteiktais „klusēšanas un piekrišanas” princips, turpmāk Valsts augu aizsardzības dienests sēklaudzētāju un sēklu tirgotāju reģistrācijas apliecību izsniegs pēc personas pieprasījuma. Lai paātrinātu izmaiņu izdarīšanu sēklaudzētāju un sēklu tirgotāju reģistrā, tiek samazināts periods, kādā Valsts augu aizsardzības dienests izdara izmaiņas reģistrā.Tā kā noteikumu projekts tiek papildināts ar soju, kas ir viengadīgs tauriņziežu dzimtas pākšaugs, ir nepieciešams noteikt audzēšanas intervālu arī starp tauriņziežu sugām.Pēdējā laikā tirgū ir aktualizējies pieprasījums ne tikai pēc nelieliem ķimeņu, miega magoņu un sējas kaņepju sēklu iesaiņojumiem, bet arī pēc balto sinepju sēklām nelielā iesaiņojumā.Noteikumos Nr.352 ir jāsvītro norma, kas ir zaudējusi aktualitāti attiecībā uz bioloģisko un konvencionālo produktu paralēlo ražošanu, kura vairs nav pieļaujama, ievērojot normatīvos aktus bioloģiskās lauksaimniecības jomā. Ministru kabineta noteikumu projekts „Grozījumi Ministru kabineta 2010.gada 13. aprīļa noteikumos Nr. 352 „Eļļas augu un šķiedraugu sēklaudzēšanas un sēklu tirdzniecības noteikumi” (turpmāk – noteikumu projekts) paredz:1. precizēt eļļas augu un šķiedraugu sēklaudzētāju, sēklu sagatavotāju, saiņotāju, ievedēju un tirgotāju reģistrācijas kārtību, ieviešot „klusēšanas un piekrišanas” principu un paredzot pēc personas pieprasījuma elektroniska vai papīra dokumenta formā izsniegt reģistrācijas apliecību;
2. saīsināt termiņu izmaiņu izdarīšanai Sēklaudzētāju un sēklu tirgotāju reģistrā;
3. ieviest Direktīvas (ES) 2016/11/ES prasības, diferencējot ziemas un vasaras rapša šķirnes tīrību;
4. ieviest Direktīvas (ES) 2016/317 prasības, paredzot oficiālajā etiķetē norādīt oficiāli piešķirto sērijas numuru;
5. precizēt linu nosaukumu;
6. noteikt prasības sojas sēklaudzēšanai un sēklu tirdzniecībai;
7. paredzēt audzēšanas intervālu starp tauriņziežu sugām;
8. noteikt, ka balto sinepju sēklas var saiņot nelielā iesaiņojumā.

Līdz ar noteikumu projekta pieņemšanu pilnībā tiks pārņemta Direktīva (ES) 2016/11/ES un ieviests Uzņēmējdarbības vides uzlabošanas pasākumu plānā 2014.–2015.gadam paredzētais „klusēšanas un piekrišanas” princips. Tā kā direktīvas normas jāievieš ne vēlāk kā līdz 2016.gada 31.decembrim, ir paredzēts, ka noteikumi stāsies spēkā 2017.gada 1.janvārī. Komisijas Direktīvas (ES) 2016/317 nosacījumi stāsies spēkā no 2017. gada 1. aprīļa.  |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz eļļas augu un šķiedraugu sēklaudzētājiem, sēklu sagatavotājiem, saiņotājiem, ievedējiem un tirgotājiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neuzliek administratīvo slogu eļļas augu un šķiedraugu sēklaudzētājiem, sagatavotājiem, saiņotājiem, ievedējiem un tirgotājiem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa* – projekts šīs jomas neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Direktīva 2016/11/ES, kuras normas ir jāievieš un uz kuras pamata normatīvais akts jāizdod un jāpublicē ne vēlāk kā līdz 2016.gada 31.decembrim.Komisijas Direktīvas 2016/317, kuras normas ir jāievieš un uz kuras pamata normatīvais akts jāizdod un jāpublicē ne vēlāk kā līdz 2017.gada 31.martam.Padomes Direktīva 2002/57/EK par eļļas augu un šķiedraugu sēklu tirdzniecību (turpmāk – Direktīva 2002/57/EK). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Padomes Direktīva 2002/57/EK, Komisijas Direktīva 2016/11/ES un Komisijas Direktīva 2016/317 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Padomes Direktīva 2002/57/EK |
| 2.panta 1.punkta “b” apakšpunkts | 1.45. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 2.panta 2.punkta “f” apakšpunkts | 1.11.apakšpunkts  | Minētā norma ir pārņemta pilnībā. | Pārņemtā norma neparedz stingrākas prasības. |
| 2.panta 2.punkta „g” apakšpunkts | 1.12. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 2.panta 2.punkta „j” apakšpunkts | 1.13.,1.36. un1.37. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 3. pants 2.punkts | 1.34. apakšpunkts  | Minētā norma ir pārņemta pilnībā. | Pārņemtā norma neparedz stingrākas prasības. |
| 12.panta 1.punkta “a” apakšpunkts  | 1.59. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| I pielikuma 4.punkts | 1.17.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| II pielikums I daļas 1.punkts | 1.48.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| II pielikuma A tabula | 1.56. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| II pielikuma II daļa  | 1.57.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| III pielikums  | 1.54. apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| IV pielikuma „b” apakšpunkts | 1.61.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| **Komisijas Direktīva 2016/11/ES** |
| 1.panta “b” apakšpunkts | 1.46.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 2. un 3.pants  | Nav jāpārņem, noteikta spēkā stāšanās kārtība.  | Nav attiecināms. | Nav attiecināms. |
| 4.pants | Nav jāpārņem, norādīti adresāti.  | Nav attiecināms. | Nav attiecināms. |
| **Komisijas Direktīva 2016/317** |
| 1.pants |  | Minētā norma tiks pārņemta ar grozījumiem Ministru kabineta 2009.gada 17.februāra noteikumos Nr.152 „Lopbarības augu sēklaudzēšanas un sēklu tirdzniecības noteikumi”. |  |
| 2.pants |  | Minētā norma ir pārņemta ar Ministru kabineta 2016. gada 14. jūnija noteikumiem Nr. 379 „Grozījumi Ministru kabineta 2007.gada 13.februāra noteikumos Nr.120 „Labības sēklaudzēšanas un sēklu tirdzniecības noteikumi”” | Pārņemtā norma neparedz stingrākas prasības. |
| 3.pants |  | Minētā norma tiks pārņemta ar grozījumiem Ministru kabineta 2012.gada 14.augusta noteikumos Nr.554 „Biešu sēklaudzēšanas un sēklu tirdzniecības noteikumi”. |  |
| 4.pants |  | Minētā norma tiks pārņemta ar grozījumiem Ministru kabineta 2010.gada 29.jūnija noteikumos Nr.592 „Dārzeņu sēklaudzēšanas un sēklu tirdzniecības noteikumi. |  |
| 5.pants |  | Minētā norma tiks pārņemta ar grozījumiem Ministru kabineta 2016.gada 5.janvāra noteikumos Nr.12 „Kartupeļu  sēklaudzēšanas un sēklas kartupeļu tirdzniecības noteikumi”. |  |
| 6.panta 1.punkta “a” apakšpunkts | 1.59.apakšpunkts  | Minētā norma ir pārņemta pilnībā. | Pārņemtā norma neparedz stingrākas prasības. |
| 6.panta 1.punkta “b” apakšpunkts | 1.60.apakšpunkts  | Minētā norma ir pārņemta pilnībā. | Pārņemtā norma neparedz stingrākas prasības. |
| 6.panta 2.punkta “a” apakšpunkts | 1.61.apakšpunkts  | Minētā norma ir pārņemta pilnībā. | Pārņemtā norma neparedz stingrākas prasības. |
| 6.panta 2.punkta “b” apakšpunkts | 1.62.apakšpunkts  | Minētā norma ir pārņemta pilnībā. | Pārņemtā norma neparedz stingrākas prasības. |
| 7. un 8.pants | Nav jāpārņem, noteikta spēkā stāšanās kārtība. | Nav attiecināms. | Nav attiecināms. |
| 9.pants | Nav jāpārņem, norādīti adresāti. | Nav attiecināms. | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010.gada 23.februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. |
| Cita informācija |  Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei un Zemnieku saeimai.  |
| 3. | Sabiedrības līdzdalības rezultāti | Noteikumu projekts tika saskaņots ar Lauksaimnieku organizāciju sadarbības padomi un Zemnieku saeimu. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav |

Zemkopības ministrs Jānis Dūklavs

09.12.2016. 14:12

1825

I.Magone

67027258

Ilze.Magone@zm.gov.lv